สอบถามค่ะพี่. พอดีรู้สึกคันที่ปากช่องคลอด ตามภาพ. แบบนี้เป็นโรคอะไรรึเปล่าคะ ไม่เคยเป็นมาก่อนเลย ต้องไปไหม หรือสามารถซื้อยาตามร้านได้เลย ขอบค่ะ. 🙏🙏
สวัสดีค่ะ อาการคันและมีตุ่มที่ปากช่องคลอด อาจเกิดจาก-การติดเชื้อราในช่องคลอด โดยมักมีตกขาวปริมาณมาก มีสีขาวขุ่นจับตัวเป็นก้อนคล้ายแป้งเปียกหรือนมบูด-การติดเชื้อแบคทีเรียหรือโพรโทซัวในช่องคลอด อาจคัน และมีตกขาวสีเขียวหรือเหลือง มีกลิ่นเหม็นผิดปกติ-ติดเชื้อราบริเวณอวัยวะเพศภายนอก มักเกิดเป็นผื่นสีแดง มีขุย และคันมากผิวหนังอาจมีลักณะบวมแดงลอกก็ได้-การระคายเคืองหรือแพ้สัมผัสจากสารเคมีต่างๆ เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอก-มีโรคหูดหรือเริมบริเวณอวัยวะเพศ อาจจะรู้สึกเป็นเหมือนระคายเคืองมากกว่าคัน-ติดโรคติดต่อทางเพศสัมพันธ์เช่น หนองใน-การเปียกชื้นบริเวณอวัยวะเพศเช่น ชุดชั้นในรัดมากเกินไป ไม่ระบายอากาศ หรือมีเหงื่อออกมากจากรูปที่แนบมา เห็นเป็นตุ่มแดงเล็กน้อย อาจจะเป็นช่วงแรกของโรคที่ยังบอกได้ไม่ชัดเจนค่ะควรไปพบสูตินรีแพทย์ถ้ามีอาการคันมาก เพราะอาจต้องตรวจภายใน และถ้ามีตกขาวลักษณะผิดปกติ แพทย์จะเก็บไปตรวจหาเชื้อด้วยเบื้องต้นแนะนำไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ ใส่เสื้อผ้าที่ระบายอากาศได้ดี ไม่อับชื้น